NoeFlandre/osm-polygon-wikidata-only huggingface dataset:
Grevensvænge

Grevensvænge er en lille hovedgård lidt syd for Ring Syd ved Næstved. Gården ligger i Rønnebæk Sogn i Næstved Kommune og nævnes første gang i 1547. Hovedbygningen er opført i 1640 og har fået tilbygning i 1888-1889. Grevensvænge Gods er på 483,4 hektar med Stenlæggergaard, Nyvang, Flinttoftegaard og Korshøjgaard. Siden 1865 har Grevensvænge været ejet af slægten Wolff-Sneedorff, der også ejer Engelholm Gods. Grevensvængefundet af figurer fra yngre bronzealder blev fundet ved gården i 1700-tallet. Ejere af Grevensvænge (1547-1559) Christian 3. (1559-1574) Frederik 2. (1574-1597) Casper Paslick (1597-1628) Claus Caspersen Paslick (1628-1634) Claus Clausen Paslick (1634-1637) Knud Clausen Paslick (1637-1644) Pros Mund (1644-1670) Edel Urne, gift Mund (1670-1704) Thale Prosdatter Mund, gift Steensen (1704-1707) Sophie Amalie Joachimsdatter Steensen, gift (1) von Lehsten (2) Landorph (1707-1712) J.C. Steensen (1712-1725) Forskellige ejere (1725-1737) Johan Thomasøn Neergaard (levede 1673-1737) (1737-1740) Johan Thomasøn Neergaards dødsbo (1740-1742) Thomas Johan Neergaard (levede 1704-1742), søn til ovenstående (1742-1752) V.C. Gjøring (1752-1767) J. Wederkinck (1767-1768) Johan Gottfried Becker (1768) Gregorius Thomsen (1768-1785) Rudolph Buchhave (1785-1793) Knud Lind (1793-1826) Christian Grønbech (1826-1840) Sophie Christine Kaas (1840-1865) F.P. Engberg (1865-1866) Benjamin Larsen Wolff (1866-1875) Enkefru Sneedorff, gift Wolff (1875-1931) Gerner Benjaminsen Wolff-Sneedorff (1931-1953) Knud Gernersen Wolff-Sneedorff (også Engelholm Gods) (1953-1985) Erik Knudsen Wolff-Sneedorff (1985-2006) Erik Knudsen Wolff-Sneedorff / Henrik Eriksen Wolff-Sneedorff (2006-2007) Erik Knudsen Wolff-Sneedorffs dødsbo / Henrik Eriksen Wolff-Sneedorff (2007-2018) Henrik Eriksen Wolff-Sneedorff (fætter til Gerner d.y. på Engelholm) (2018- ) Cathrine Colstrup Wolff-Sneedorff Referencer Litteratur J. P. Trap: Danmark 5. udgave, Kraks Landbrug
Grevinde Danners Palæ

Grevinde Danners Palæ (eller Palæet i Skodsborg), Skodsborg Strandvej 113, udgør sammen med Villa Rex, Skodsborg Strandvej 123, nogle kongelige bygninger i Skodsborg i Nordsjælland. Stedet var oprindeligt et landsted kendt som Retraite. Ved Skodsborg havde grev Louis Robert Hippolyte de Bréhan, comte de Plélo, der var fransk gesandt i København, 1728-34 nogle somre et landsted. Gehejmeråd Carl von Holstein ejede landstedet Retraite, der er det nuværende Skodsborg, indtil 1760, og senere ejedes det af overkammerjunker Volrad August von der Lühe, mægler Holten, broder til gehejmekonferensråd N.A. Holten og prins Ernst af Hessen-Philippsthal. På højden oven for Skodsborg har ligget en befæstning. I 1850 havde kong Frederik VII giftet sig til venstre hånd med Louise Rasmussen, der samme dag blev ophøjet til lensgrevinde. Ægteskabet mellem kongen og en kvinde på nedeste trin i samfundets rangstige – endda født uden for ægteskab – vakte bestyrtelse blandt borgerskab og aristokrati. Især Grevinde Danner blev et yndet mål for chikane og bagtalelse, så ægteparret søgte ofte væk fra hovedstaden. I 1852 købte kong Frederik landstedet Skodsborg, som han samme år lod arkitekt Peter Kornerup forhøje med et etage. Desuden blev en støbejernsaltan påbygget. Indtil kongens død i 1863 opholdt det kongelige par sig her hver sommer. Kongen foretrak at bo i et telt i haven, mens Grevinde Danner boede i Palæet. På det højeste punkt på området blev der anlagt en kunstig grotte i parken. Da kongen ofte var væk fra København, måtte statsråd, møder og tafler afholdes i Nordsjælland, bl.a. på Eremitageslottet. I 1858 lod regentparret derfor en villa opføre, Villa Rex, ved arkitekt J.H. Nebelong. Efter Frederik VII's død forblev Skodsborg i Grevinde Danners besiddelse indtil hendes død i 1874. I 1878 overtog grosserer Louis Meyer Villa Rex, som han lod ombygge og udvide til den nuværende form med et tårn fra 1880. Statsrådssalen – i dag kaldet Kongesalen – er blevet restaureret i overensstemmelse med gamle skitser med farver og indretning, og fremstår som oprindeligt. Senere blev Villa Rex inddraget i Skodsborg Sanatorium, der blev åbnet 1898. Både Grevinde Danners Palæ, Grotten og Villa Rex er omfattet af bygningsfredning fra henholdsvis 1950 og 1994. Grevinde Danner Palæet er i dag en del af Skodsborg Spa Hotel, og udlejes til kontorbrug. Kilder Grevinde Danners Palæ – Sagsbeskrivelse hos Kulturarvsstyrelsen Villa Rex – Sagsbeskrivelse hos Kulturarvsstyrelsen Omtale hos Skodsborg Kurhotel & Spa Arkiveret 1. november 2009 hos Wayback Machine
Grevinge Kirke

Grevinge Kirke (Grevinge Sogn, Odsherred Provsti, Roskilde Stift) er en romansk kirkebygning. Kirken hørte oprindelig under Roskilde domkapitel, men blev omkring 1571 overdraget til Københavns Universitets medicinske fakultet. Den forblev i universitetets eje indtil 1. oktober 1934 hvor den blev selvejende. Bygningen De ældste dele af bygningen indgår i skibet og stammer fra 1100-tallet. Den er blevet forhøjet i 1400-tallet og har efterfølgende fået tårnet tilføjet. Koret er tilføjet omkring år 1450. Der er to våbenhuse, et nordligt fra 1400-tallet og et sydligt fra 1500-tallet; det nordlige er senere blevet benyttet til bl.a. materiel- og fyrrum, men fungerer i dag som ligkapel. Desuden er der tilbygget et nordvendt sakristi omkring år 1525. Bygningen er opført i munkesten, marksten og frådsten. Der er foretaget flere restaureringer af kirken gennem tiden, mest gennemgribende i 1865, hvor de kalkede ydermure blev afrenset, og i 1972 hvor gulvene blev omlagt. Som følge af tilhørsforholdet til universitetet eksisterer der ganske mange bevarede regnskaber som fortæller om kirkens vedligeholdelse; bl.a. anfører universitets kvæstor, Ludvig Holberg, i 1748 at større reparationer kræver syn. Kirkens indre Kirkerummet er hvidkalket med afrensede buer og hvælv. Der findes levn af kalkmalerier fra 1400-tallet som er genfundet ved restaureringerne. Prædikestolen er fra 1604, dog med visse senere modifikationer. Altervæggen er smykket med et maleri af Niels Larsen Stevns fra 1924. Kilder Trap, J.P.: Danmark, Holbæk Amt, Bind III,2, femte udgave 1954. Jørgensen/Vedsø: Danmarks Kirker, Bind 4:IV, 1990. Eksterne kilder og henvisninger Grevinge Kirke i bogværket Danmarks Kirker (udg. af Nationalmuseet) Grevinge Kirke Arkiveret 31. januar 2011 hos Wayback Machine hos nordenskirker.dk Grevinge Kirke hos KortTilKirken.dk
Grimmerhus

Grimmerhus i Middelfart blev opført 1856-57 i historicistisk stil som enkesæde for herregården Hindsgavl efter arkitekt Johan Daniel Herholdts (1818-1902) tegninger. Bygningen har tjent forskellige formål, bl.a. privatbolig og lægeklinik. Gennem det meste af det 20. århundrede var Grimmerhus pensionat. Siden 1994 har Grimmerhus rummet et museum for keramisk kunst, kunsthåndværk og design, CLAY Keramikmuseum Danmark. Kilder Dragsbo, Peter: Bogen om Grimmerhus. 72 s., ill. ISBN 87-985711-1-7. Middelfart 1996.
Grindløse Kirke

Grindløse Kirke er en kirke i Grindløse Sogn i Nordfyns Kommune. Eksterne kilder og henvisninger Kirkens beskrivelse hos Trap – Kongeriget Danmark, 3. udgave, bind 3, s. 482 Grindløse Kirke Arkiveret 31. januar 2011 hos Wayback Machine hos nordenskirker.dk Grindløse Kirke hos KortTilKirken.dk Grindløse Kirke på danmarkskirker.natmus.dk (Danmarks Kirker, Nationalmuseet)
Grindsted Gymnasium & HF

Grindsted Gymnasium & HF er et dansk gymnasium og hf-kursus, der er beliggende i Grindsted. Gymnasiet har ca. 510 elever, mens der på hf er ca. 100 kursister. Gymnasiet blevet etableret i 1961 og har siden sidst i 1960'erne også haft hf-kursus. Bygningerne er renoveret flere gange og i 1990'erne etableredes et nyt kantineområde, der er udsmykket af Michael Kvium. Kendte studenter ca. 1969: Peter K.A. Jensen, læge og populærvidenskabelig forfatter 1973: Helge Engelbrecht, musiker 1973: Peter Tygesen, journalist 1978: Claus Johansen, chefredaktør 2000: Louise Herping Ellegaard, iværksætter Kilder og eksterne henvisninger Grindsted Gymnasium & HF's hjemmeside
Grindsteds kyrka

Grindsteds kyrka (danska: Grindsted Kirke) är en kyrka som ligger i samhället Grindsted i Billunds kommun i södra Jylland. Kyrkobyggnaden Kyrkan uppfördes vid mitten av 1100-talet i traditionell romansk stil och bestod då av långhus med ett smalare kor i öster. Omkring år 1300 utökades kyrkan för första gången och vid slutet av 1500-talet byggdes ett vapenhus vid långhusets sydvästra sida. En omfattande ombyggnad genomfördes åren 1921-1923 under ledning av arkitekt Harald Lønborg-Jensen. Ett nytt långhus uppfördes vid den gamla kyrkans västra vägg. Gamla kyrkans långhus omvandlades till kor och det tidigare koret omvandlades sakristia. Vid nya långhusets västra kortsida uppfördes ett kyrktorn. I sin nuvarande form består kyrkan av ett stort treskeppigt långhus med smalare kor i öster som avslutas med en sakristia. Vid långhusets västra kortsida finns ett kyrktorn. Långhuset, koret och sakristian har alla sadeltak. Tornet har ett korstak med spetsgavlar åt alla fyra väderstreck. Korets tak är belagt med plåt medan övriga tak är belagda med tegel. Fram till 1923 hängde kyrkklockan i en timrad klockstapel som stod på en liten höjd öster om koret. Klockstapeln bar årtalet 1860 vilket är det år den byggdes om och gjordes större. Inventarier En medeltida dopfunt i romansk stil av grå och röd granit vilar på en granitfot från 1923. Tillhörande dopfat är från 1600-talets första fjärdedel. Predikstolen är tillverkad 1921-1923 av P. Eskildsen och J. Jensen efter ritningar av Harald Lønborg-Jensen. Orgeln med 34 stämmor fördelade på tre manualer och pedal är tillverkad av Troels Krohn vid Frederiksborg Orgelbyggeri. Altarbordet är byggt 1921-1923 av konstsnickaren J.P. Mørck efter ritningar av Harald Lønborg-Jensen. Referenser Grindsted Kirke i bokverket Danmarks Kirker Grindsted Kirke hos KortTilKirken.dk Externa länkar Församlingens webbplats Wikimedia Commons har media som rör Grindsteds kyrka.
Grindsted Vandtårn

Grindsted Vandtårn er et tidligere vandtårn opført i 1931 beliggende på Banegårdsvej i Grindsted. I 1988 blev tårnet taget ud af drift, da en ny rentvandstank samt en pumpe blev etableret som følge af, at vandtårnet ikke kunne levere det ønskede tryk. Tårnet er dog stadig byens vartegn og er blandt andet i julen særligt fremtrædende med en lysende stjerne på toppen. Tårnet er firkantet og over indgangspartiet er skrevet Grindsted Vandværk 1931. I 1997 blev tårnet solgt til en lokal malermester for det symbolske beløb af 10.000 kroner, men siden da er det bare gået i forfald, hvilket især i sidste halvdel af 2008 førte til en masse skriverier i de lokale aviser. Der har været flere forslag til anvendelsen af tårnet, blandt andet oprettelsen af ungdomsboliger indskrevet i lokalplanen i 1993, men intet er blevet udført. I julen 2007 blev julestjernen til stor misfornøjelse for byens beboere ikke opsat, i det TDC havde udskiftet deres antenner på tårnet (oprindeligt opsat i 1997), således at stjernen ikke kunne være der. Dette udnyttede tårnets ejer året efter til at skabe lidt velvilje gennem med egne midler at opsætte stjernen. Tårnet blev udsat for hærværk med smadrede ruder i juni 2008. Tårnet blev i 2024 købt af en privatperson, der har iværksat en renovering. Referencer
Grubbe Mølle

Grubbe Mølle ved Svanningebækken i Faaborg på Sydvestfyn et af de få bevarede danske dobbeltanlæg med både vind- og vandmølle. Vandmøllen blev gennemgribende restaureret i 2008. Vindmøllen er en 17 meter høj hollandsk vindmølle med jordomgang, bygget på et fundament af kampesten. Den er bygget på en forhøjning, hvor vestenvinden får godt fat, og møllen kunne derfor male korn, hvis vandmøllen manglede vand om sommeren eller var frosset fast om vinteren. Overmøllen er af træ beklædt med spån, og den har en løgformet hat, som er beklædt med pap. Den har et vindfang på 37 alen (ca. 23 meter), og krøjer med vindrose. Vindmøllen er selvsvikkende. Den er udstyret med tre kværne og en grubbekværn. Grubbe vindmølle var i drift som forretning med korn og foderstof indtil 1960. I dag males der regelmæssigt korn i vandmøllen, og når forholdene er til det også i vindmøllen. Begge er i privat eje, men kan ses i funktion når omvisninger arrangeres. Vindmøllen er fredet. Vindmøllen blev bygget på Nordgården ved Nykøbing Sjælland ca. 1832 og flyttet til Sydfyn i 1892, da Anders Peder Nielsen Ploug købte den. Møllen deltes op i mindre dele og fragtedes til stedet, hvor den står i dag. Møllebygger Andersen fra Faaborg stod for genopbygningen, og møllen kom til at stå på en forhøjning lige ved vandmøllen. Han moderniserede samtidig møllen og gav den klapper og vindrose. I 1990 blev den udvendige spånbeklædning fornyet. Under orkanen 3. december 1999 mistede vindmøllen vingerne, vingeakslen og vindrosen, samtidig med, at der opstod skader på selve møllen; derfor var omfattende reparationer nødvendige. Arbejdet med restaureringen begyndte i 2003 da møllebygger John Jensen nedtog hatten, og da det var færdigt i sommeren 2006, havde den fået genetableret jalousierne og vindrosen, således at den igen var selvkrøjende. Kilder og eksterne henvisninger Møllens hjemmeside Grubbe vindmølle i www.moellearkivet.dk Rundvisning i Grubbe Møller på TV2 Fyn Arkiveret 24. februar 2022 hos Wayback Machine
Grundfør Kirke

Grundfør kirke ligger i Grundfør Sogn i det tidligere Vester Lisbjerg Herred Århus amt, nu Favrskov Kommune, Region Midtjylland Kirken var i middelalderen viet til Johannes Døberen . Kor og skib er opført i romansk tid af frådsten og små granitkvadre over skråkantsokkel. Alle hjørner er markeret med lisener, som mod nord og syd bærer rundbuefriser under gesimsen. Begge de rundbuede døre er bevaret i tilmuret tilstand. Mod nord og øst ses spor efter romanske vinduer. Skibets vestende har muligvis været underdel til et tårn, som nu er forsvundet. Skibet har fladt bjælkeloft, koret har fået indbygget krydshvælv i sengotisk tid. Korbuen er bevaret med smalle kragbånd. Altertavlen i senbarok er fra 1725, malerierne er oprindelige. Prædikestolen er fra 1636 og er formodentlig udført af samme værksted som prædikestolen i Lyngå Kirke. De øverste stolerækker med udskårne apostelfigurer er fra omkring 1630. Ifølge en indskrift på kortrinnet er der en begravelse for sognepræsten Villads Olufsen under koret. I nyere tid brød gulvet sammen under alteret, hvorved begravelsen af præsten og hans familie blev afdækket. Den romanske granitfont har dobbeltløver på kummen. Eksterne kilder og henvisninger Om kirken Arkiveret 24. februar 2022 hos Wayback Machine på sognets websted. Grundfør Kirke Arkiveret 4. oktober 2007 hos Wayback Machine hos nordenskirker.dk Grundfør Kirke hos KortTilKirken.dk Grundfør Kirke hos danmarkskirker.natmus.dk (Danmarks Kirker, Nationalmuseet)
Gruppe 38

Teatret Gruppe 38, der ledes af skuespiller og dramatiker Bodil Alling, er et internationalt anerkendt, prisvindende dansk lille storbyteater beliggende i Aarhus. Teatret har eksisteret siden 1972, og blev grundlagt af Erik Møller og Flemming Carlsen. Teatret fik i 1980 status som egnsteater, og har nu status som lille storbyteater. Teatret præsenterer både sine egne produktioner og gæstespil fra ind- og udland. Indtil 1988 havde teatret adresse i et baghus i Frederiksgade 34 i Aarhus, hvorefter teatret overtog et gammel auktionslokale i Mejlgade. Scenen fik navnet Auktionsscenen. I 2004 overtog teatret en gammel sæbefabrik i Mejlgade, kaldet Filmhuset, da Statens Filmcentral havde haft til huse i bygningen. Her havde teatret en teatersal med plads til 78 publikummer med en normal publikumsopbygning. Grundet blandt andet pladsmangel flyttede Teatret Gruppe 38 i sommeren 2019 ind i et nybygget teaterhus i det nyudviklede byområde Aarhus Ø på Aarhus Havn. Teatrets nye bygning er en del af byggeprojektet AARhus tegnet af den verdenskendte, danske arkitektvirksomhed Bjarke Ingels Group - BIG. Her har teatret fået mere plads til kunst og publikum med to sale (Teatersalen med plads til 140 publikummer og den lille sal Bølgen med plads til 50 publikummer). Teatret Gruppe 38 bor til leje i lokalerne. Et lille teater med internationalt udsyn Teatret Gruppe 38 har en omfattende turnévirksomhed - både i Danmark og udlandet. Teatret har blandt andet turneret i Australien, Kroatien, Norge, Canada, USA, Tyskland, Estland, Skotland og Japan. Teatret Gruppe 38 vandt Årets Reumert i 2003 for forestillingen Den lille pige med svovlstikkerne, i 2006 for forestillingen Du må være en engel, Hans Christian og i 2019 for co-produktionen Tænk, hvis man havde en rejsegrammofon. Teatret Gruppe 38 ledes af skuespiller, dramatiker og instruktør Bodil Alling. I 2011 modtog teatret som det første danske teater den internationale pris Assitej International’s Honorary President’s Award for Artistic Excellence. Kunstnerisk profil Teatret Gruppe 38 skaber nærværende og poetisk teater, der bærer en særlig kunstnerisk profil. Teatret ønsker at skabe tilgængelige, men uforudsigelige oplevelser, der skærper forestillingsevnen og styrker samhørigheden - sidstnævnte fordi publikum kan genkende sig selv og sin omverden i teatrets forestillinger. Enkelte af de forestillinger, teatret præsenterer er kun for voksne – de fleste kan opleves både af store og små. Teatret Gruppe 38 lægger vægt på at være et teater, der skaber og præsenterer teater for stort set alle aldersgrupper. Festivaler og biennaler Teatret Gruppe 38 er hovedarrangør/medarrangør af følgende festivaler og branchebegivenheder: :DANISH+ Danish Performing Arts for Children and Young People ENESTÅENDE - Solo Performance Festival (STAND ALONE - Solo Performance Festival) ILT – Internationalt Levende Teater Referencer Eksterne henvisninger Gruppe 38's hjemmeside
Grynderup Sø

Grynderup Sø er en siden midten af 1800-tallet udtørret, men nu genskabt (indviet i 2012) sø i det nordvestlige Salling. Området ligger i Åsted, Nautrup og Sæby sogne. Søen var sejlbar før den blev udtørret. Der var blandt andet et udskibningssted ved Nautrup Kirke. Miljøminister Ida Auken indviede Grynderup Sø tirsdag den 7. august 2012. Der deltog 400 mennesker i indvielsen. Nogle år forinden havde miljøminister Connie Hedegaard meddelt på et pressemøde den 9. februar 2007, at der inden 2009 vil blive sat 11 naturgenopretningsprojekter i gang. Et af dem var Grynderup Sø. Vådområdeprojektet omfatter ca. 410 ha, hvoraf søen udgør 150 ha. Søen er lavvandet og vil efterhånden blive omgivet af enge og rørskove. Der var planlagt en trampesti hele vejen rundt om søen, men den blev desværre sparet væk. Mellem de to nordlige parkeringspladser er der anlagt en handicapvenlig sti med en trækfærge over søen, så man kan afkorte trampestien og nøjes med den nordlige rundtur på en time. Der er fugletårne både ved nord- og sydenden af søen. Eksterne kilder/henvisninger Naturstyrelsen: Indvielse af Grynderup 2012 Skive Kommune: Grynderup Sø, et naturgenopretningsprojekt Arkiveret 7. september 2016 hos Wayback Machine
Gråbrødre Klosterkirke (Odense)

For alternative betydninger, se Gråbrødre Klosterkirke. (Se også artikler, som begynder med Gråbrødre Klosterkirke) Graabrødre Klosterkirke i Odense var en del af Gråbrødre Kloster. Kirken blev opført i slutningen af 1200-tallet og kom til at huse mange fornemme begravelser, de første var to af Erik Glippings døtre. Kong Hans' dronning, Christine, der omkring år 1500 boede i Odense, udsmykkede kirken med blandt andet Claus Bergs Altertavle (nu i Skt. Knuds Kirke) og lod sig gravlægge her sammen med sin mand. Siden blev også hendes søn, Christian II, begravet i kirken. Efter reformationen gik kirken i forfald og i begyndelsen af 1800-tallet blev den revet ned og gravpladserne flyttet til Skt. Knuds Kirke. Sidst i 1800-tallet blev der bygget et mindre kapel ved Gråbrødre Hospital et andet sted end den tidligere kirke. Eksterne kilder og henvisninger Gråbrødre Klosterkirke hos KortTilKirken.dk Gråbrødre Klosterkirke hos danmarkskirker.natmus.dk (Danmarks Kirker, Nationalmuseet)
Gråbrødre Plads

Gråbrødre Plads i Odense ligger ved Gråbrødre Kloster hvor Gråbrødre Klosterkirke lå indtil den blev revet ned i 1821, efter 200 års forfald. Pladsen ligger i forlængelse af Ove Sprogøes Plads i direkte forbindelse med gågadesystemet og afgrænses mod nord og syd af bygninger og mod vest og øst af Jernbanegade og Asylgade. Pladsen anvendes ved større arrangementer samt delvist til udeservering. Pladsens 695 m² store areal blev i 2010 omlagt med blågrå teglklinker med en forhøjet bænk langs pladsens ene side og vandkunst som en del af belægningen. H.C. Andersen-statuen udført af L. Hasselriis, som blev afsløret den 19. juni 1888 i Kongens Have (Odense), blev flyttet og stod fra 1905 til 1949 på Gråbrødre Plads foran hovedposthuset (Latinskolen). I 1949 blev statuen dog igen flyttet til sin nuværende placering i H.C. Andersen Haven (Eventyrhaven). Kilder og eksterne henvisninger Om klosterkirkens endeligt Arkiveret 26. februar 2015 hos Wayback Machine Realdania om indvielse af pladsen efter omlægningen i 2010 Arkiveret 14. maj 2010 hos Wayback Machine Odense Kommune om pladsens areal
Gråkjær Arena

Gråkjær Arena er en idrætsarena i Holstebro, der primært bruges til håndbold. Arenaen har plads til 3.250 tilskuere og bruges primært som hjemmebane for håndboldklubben TTH Holstebro, som tidligere hed Team Tvis Holstebro. Gråkjær Arena rummer desuden fitnesslokaler, cafe, en stor lounge, to luksus skylounges samt players lounge. Historie Den daværende borgmester Arne Lægaard, daværende kultur- og fritidsudvalgsformand H. C. Østerby samt håndboldspillerne Lars Rasmussen og Kristina Kristiansen foretog første spadestik 10. november 2009 og rejsegildet var den 23. juni 2010. Hallen blev indviet 2. februar 2011 og har kostet 55 millioner kroner at opføre. Tekniske fakta om Gråkjær Arena Tilskuerkapacitet: 3.250, heraf 2.750 siddepladser Sponsorlounge/mødelokale: med en samlet kapacitet på 500 gæster Skylounges: 2 stk. med tilhørende bar Playerslounge: med kapacitet på ca. 50 gæster Foyer: 1.000 kvadratmeter Teknik: 10 infoskærme plus en stor Kubeskærm/scoringstavle Spillerfaciliteter: 4 omklædningsrum, dommeromklædning, Fitnessrum og Fys-rum Halspecifikation: Gulv 44x24 meter Catering: Cafe: og 2 permanente barer, hvorfra der kan købes øl, pølser, drikke og slik. Referencer Eksterne henvisninger Om hallen på Holstebro Kommunes hjemmside
Gråkjær Arena

Die Gråkjær Arena ist ein Sportzentrum in Holstebro, Dänemark.Die Halle bietet Platz für 3.250 Zuschauer und wird hauptsächlich als Heimspielstätte des Handball-Vereins Team Tvis Holstebro genutzt. Geschichte Am 10. November 2009 legten der frühere Bürgermeister Arne Lægaard, der frühere Vorsitzende des Kultur- und Freizeitamtes HC Østerby und die Handballspieler Lars Rasmussen and Kristina Kristiansen den Grundstein. Das Richtfest wurde am 23. Juni 2010 gefeiert. Die Halle wurde am 2. Februar 2011 mit einem Spiel in der Dänischen Frauen-Handball-Liga zwischen Team Tvis Holstebro und Viborg HK eröffnet. Die Baukosten betrugen 55 Millionen Dänische Kronen. Weblinks Offizielle Website
Gråkjær Arena

Gråkjær Arena is a sports center in Holstebro, Denmark. It has room for 3,250 spectators and is used primarily as home of the handball clubs Team Tvis Holstebro and Holstebro Håndbold. History On 10 November 2009 did the former mayor Arne Lægaard, the former culture and leisure department chairman HC Østerby and handball players Lars Rasmussen and Kristina Kristiansen broke ground and topping-out ceremony was 23 June 2010. The hall was inaugurated 2 February 2011 with a match in the women's handball league between Team Tvis Holstebro and Viborg HK. The arena cost 55 million kroner to build References External links Official website
Gråkjær Arena

La Gråkjær Arena est une salle omnisports située à Holstebro, dans la région du Jutland central. Les clubs du Team Tvis Holstebro, évoluant en Championnat du Danemark masculin de handball, et du TTH Holstebro, évoluant en Championnat du Danemark féminin de handball, en sont des clubs résidents. Événement Notes et références Portail de l’architecture et de l’urbanisme Portail du handball Portail du Danemark